Page:Dialogues, Intended to Facilitate the Acquiring of the Bengali Language.djvu/93

 আহা তার কথা কও কেন এখন আর আমারদের কি আদর আছে নূতনের দিগে মন ব্যতিরেক পুরাতনের দিগে কে চাহে।

তা হউক। তুই সকলের বড় তোর ছাল্যা পিল্যা হইয়াছে।

কালি যে ভাই দুপর বেলা কচকচি লাগালে মাঝুয়া বেটি তাহা কি বলিব।

কি জন্য কচকচি হইল।

দূর কর ভাই। তাহা কহিলে আর কি হবে লোকে শুনিলে মন্দ বলিবে আমার বাড়ী ভরা শত্রু এই জন্যে ভয় করি।

বড় বৌ আমার মাথার দিব্বি সত্য করিয়া বল।

কালি দুপর বেলা ছোট বৌ রান্ধিয়াছিল ইহার মধ্যে আমার ছাল্যা আসে ভাত খাইয়াছিল ইহার মধ্যে মাঝুয়ামাগী আসিয়া কন্দল আরম্ভ করিল।

তোর গো বাড়ীর মাইয়াগুলা কেহ কারু ভাল দেখিতে পারে না।

কি করিব এমত ঠাঁই নাই যে সেখানে গিয়া দশ পাঁচ দিন থাকিলে গায় বাতাস লাগে।

কেন তোর ভাইদের বাড়ী দিন কত যা না কেন।

তাহারদের বাড়ী যাব কি তাহা হইলে তবে ভাইখাগীরদের কাছে রফা আছে। আমার ভাইদের নাম শুনিতে পারে না কেউ৷

কর্ত্তা যিনি তিনি দ্বন্দ্ব ডাকাডাকির জন্য বাড়ী প্রায় থাকেন না যখন আইসেন তখন গালাগালি তিরস্কার করেন।

তোরদের সংসারের এমত ঐক্য ছিল এখন এমত অনৈক্য হইয়াছে।